text:
1098/2008. (HK 16.) MH HEK intézkedése a közúti járművezetők egészségi alkalmasságának megállapításáról.
A honvédelemről és a Magyar Honvédségről szóló
2004. évi CV. törvény 110. § (2) bekezdésében kapott felhatalmazás alapján, figyelemmel a Magyar Honvédség
belső rendelkezései kiadásának és a szakirányítás rendjéről szóló 119/2007. (HK 20.) HM utasításra valamint a
közúti járművezetők egészségi alkalmasságának megállapításáról szóló 13/1992. (VI. 26.) NM rendeletre-az alábbi
intézkedést adom ki: 1. Az intézkedés hatálya a Magyar Honvédség személyi
állománya egészségügyi szakállományára – katonák, közalkalmazottak, szerződéses jogviszonyban dolgozók –
(a továbbiakban: szakállomány) terjed ki.
2. Az 1. alkalmassági csoportba tartozó jelölt és közúti
járművezető esetében az előzetes és időszakos egészségügyi alkalmassági vizsgálat végrehajtására első fokon
szakállományba tartozó foglalkozásegészségügyi-orvostan szakorvosokat és az alapellátásban dolgozó orvosokat
jelölöm ki.
3. A 2. alkalmassági csoportba tartozó jelölt és közúti
járművezető esetében az előzetes és időszakos egészségügyi alkalmassági vizsgálat végrehajtására első fokon a
szakállományba tartozó foglalkozásegészségügyi-orvostan szakorvosokat jelölöm ki.
4. A közúti járművezetők egészségügyi alkalmassági
vizsgálatát másodfokon végző szervnek a másodfokú
FL1V bizottságot jelölöm ki.
5. Az első fokú egészségügyi szerv az egészségügyi alkalmassági vizsgálat eredményét 3 példányban a 13/1992.
(VI. 26.) NM rendelet melléklete szerinti tartalommal elkészíti. Az eredmény 1. sz. példányát az érintettnek átadja,
a 2. sz. példányt az érintett háziorvosának megküldi, a
3. sz. példányt a vizsgált személyi állományilletékes
egészségügyi központja tartja nyilván. A 3. sz. példány
megőrzési ideje 30 év.
6. Az első fokú orvosi megállapítás felülvéleményezését, a vélemény kézhezvételétől számított 15 napon belül
az első fokon eljárt szervnél kell előterjeszteni a másodfokú szakhatóság címére.
7. Az alkalmasság vizsgálat díjtételeit a térítési díj ellenében igénybe vehető egyes egészségügyi szolgáltatások
térítési díjáról szóló 284/1997. (XII. 23.) Kormány rendelet 2. sz. melléklete állapítja meg.
8. Az intézkedés az aláírása napján lép hatályba.
Dr. Németh András orvos dandártábornok s. k.,
MH egészségügyi főnök